اوریانا فلاچی

اطالوی صحافی۔ خاص طور پر انٹرویوز کی وجہ سے معروف و متنازع رپوٹر۔ اوریانہ فلاچی کو پہلی شناخت دوسری جنگ عظیم کے دوران فاشزم مخالف صحافی کے طور پر ملی اور انہوں نے اس زمانے میں جنگ کے انتہائی خطرناک میدانوں سے بڑی بے خوفی سے رپورٹنگ کی۔ جنگ ختم ہونے کے بعد انہوں نے دنیا کے معروف اور انتہائی متنازع اور سخت گیر تصور کی جانے والی شخصیات سے انٹرویو کیے۔ ان انٹرویوز میں ان کے سوال اور انداز نے جوابوں سے کہیں زیادہ مقبویت حاصل کی۔

انہوں سے جن لوگوں سے انٹرویو کیے، ان میں ایرانی انقلاب کے سربراہ آیت اللہ خمینی، فلسطینی رہنمایاسر عرفات، امریکی وزیر خارجہ ہنری کیسینجر اور پاکستان کے وزیر اعظم ذوالفقار علی بھٹو بھی شامل تھے۔ امریکی وزیرِ خارجہ کیسینجر نے بعد میں اس انٹرویو کو اپنی زندگی میں کبھی کسی صحافی سے ہونے والی ’انتہائی تباہ کن گفتگو‘ قرار دیا۔

اوریانہ نے اپنی اسی خُو کا اظہار گیارہ ستمبر اور نیو یارک اور واشنگٹن کے حملوں پر بھی کیا۔ ان حملوں کے فوراً بعد لکھتے ہوئے انہوں نے اسلام کو جابرانہ اوریورپ میں رہنے والے عرب تارکینِ وطن کو متعصب قرار دیا۔ وقت گزرنے کے ساتھ ساتھ ان کے رویّے میں مزید سختی آئی اور انہوں نے اسلام کو آزادی کا مخالف نفرت بھرا مذہب بھی قرار دیا۔ انہیں کئی بار اپنے خیالات کی وجہ سے عدالتوں کا کارروائی کا بھی سامنا کرنا پڑا۔ ان کے خیالات کی وجہ سے بعض اوقات ان لوگوں کو بھی خفت اٹھانا پڑی جو مختلف عقائد کے درمیان تفہیم و مفاہمت کی کوششیں کر رہے تھے۔ تاہم انہوں نے کبھی معذرت خواہی کی ضرورت محسوس نہیں کی۔

فلورنس کے ایک ہسپتال میں کینسر کی وجہ سے موت واقع ہوئی۔

1929ء کی پیدائشیں
1930ء کی پیدائشیں
2006ء کی وفیات
اسلام کے نقاد
اکیسویں صدی کے اطالوی مصنفین
اکیسویں صدی کے اطالوی ناول نگار
اکیسویں صدی کے ناول نگار
اموات بسبب سرطان پھیپھڑا
اطالوی خواتین صحافی
اطالوی خواتین ناول نگار
اطالوی شخصیات
اطالوی صحافی
اطالوی مسیحی شخصیات
اطالوی مصنف
اطالوی مصنفات
اطالوی ملحدین
اطالیہ میں اسلام مخالفت
اطالیہ میں سرطان سے اموات
بیسویں صدی کی مصنفات
بیسویں صدی کے اطالوی سیاست دان
بیسویں صدی کے اطالوی ناول نگار
بیسویں صدی کے مصنفین
بیسویں صدی کے ناول نگار
ریاستہائے متحدہ کو اطالوی تارکین وطن
فلورنس کی شخصیات
بیسویں صدی کی اطالوی مصنفات
اکیسویں صدی کی اطالوی مصنفات
Short description is different from Wikidata